
	EUROOPA ÜHENDUSTE KOMISJON


Brüssel 18.11.2004
KOM(2004) 751 lõplik
 
Ettepanek
NÕUKOGU MÄÄRUS
millega muudetakse määrust (EÜ) nr 866/2004 ühinemisakti 10. protokolli artiklist 2 tuleneva režiimi kohta põllumajanduse ja reisijate maksuvabastuste osas 
(komisjoni esitatud)

SELETUSKIRI 
Nõukogu kehtestas määrusega nr 866/2004 2003. aasta ühinemisakti 10. protokolli artikli 2 alusel režiimi, millega nähakse ette erieeskirjad kaupadele, teenustele ja isikutele, mis või kes ületavad piiri, mis eraldab Küprose Vabariigi neid alasid, kus Küprose Vabariigi valitsus ei teosta tõhusat kontrolli, ja neid alasid, kus Küprose Vabariigi valitsus teostab tõhusat kontrolli.

Kõnealuse määruse jõustumisest saadud kogemustest nähtub, et mitmeid reegleid tuleks lõdvendada ning soodustada teatud kaupade vahetust. Parandusettepanek näeb ette menetluse, mis võimaldab eelistada teatud kaupu, millel on õigus saada eksporditoetust või mille suhtes kohaldatakse sekkumismeetmeid ja mis on seetõttu praegu piirimäärusega kehtestatud erirežiimi alt välja jäetud, pärast seda, kui asjaomane korralduskomitee on ühise põllumajanduspoliitika raames vastava otsuse vastu võtnud. Teiseks näeb parandusettepanek ette erimenetluse elusloomade ja loomsete saaduste lubamiseks üle mõlemat ala eraldavat piiri. Kolmandaks suurendab parandusettepanek reisijate maksuvabastuste väärtust ja mahtu.
Lisaks sellele soodustab parandusettepanek kaubavahetust alade vahel, mis jäävad mõlemale poole eralduspiiri ja aitab kaasa saare integratsiooniprotsessile.
Ettepanek
NÕUKOGU MÄÄRUS
millega muudetakse määrust (EÜ) nr 866/2004 ühinemisakti 10. protokolli artiklist 2 tuleneva režiimi kohta põllumajanduse ja reisijate maksuvabastuste osas 
EUROOPA LIIDU NÕUKOGU,

võttes arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi, ja ühinemisakti Küprose kohta käivat 10. protokolli ja Euroopa Liidu asutamislepingutesse tehtud parandusi
, eriti selle artiklit 2,

võttes arvesse nimetatud ühinemisakti 3. protokolli Suurbritannia ja Põhja-Iirimaa Ühendkuningriigi suveräänsete baaspiirkondade kohta Küprosel
, eriti selle artiklit 6,
võttes arvesse komisjoni ettepanekut,

ning arvestades järgmist:

(1)
Nõukogu määrus (EÜ) nr 866/2004
 kehtestab spetsiaalsed eeskirjad kaupadele, teenustele ja isikutele, mis või kes ületavad piiri, mis eraldab Küprose Vabariigi neid alasid, kus Küprose Vabariigi valitsus ei teosta tõhusat kontrolli, ja neid alasid, kus Küprose Vabariigi valitsus teostab tõhusat kontrolli. 
(2)
Nimetatud määruse jõustumisest alates saadud kogemuste valguses tuleks mitmeid reisijaid puudutavaid eeskirju lõdvendada ning soodustada teatud põllumajanduskaupade kaubavahetust.
(3)
Seega tuleks määrust (EÜ) nr 866/2004 vastavalt muuta,

ON VASTU VÕTNUD KÄESOLEVA MÄÄRUSE:
Artikkel 1

Määrust (EÜ) nr 866/2004 muudetakse järgmiselt:

(1)
Artiklit 4 muudetakse järgmiselt:

a)
Lõige 2 asendatakse järgmisega:

„2.
Need kaubad ei kuulu tollis deklareerimisele. Nende suhtes ei kohaldata tollimaksu ega muid samaväärseid makse, välja arvatud juhul, kui nende suhtes saab rakendada eksporditoetust või sekkumismeetmeid.

Erandina esimesest lõigust võib komisjon vastavalt ühise põllumajanduspoliitika korralduskomitee menetlusele määrata eelistingimused ja -korra, mis tagaksid juurdepääsu eksporditoetusteks ja sekkumismeetmeteks sobivatele toodetele.

Tõhusa kontrolli tagamiseks registreeritakse piirijoont ületavad kogused.”
b)
Lõige 9 asendatakse järgmisega:

„9.
Elusloomade ja loomsete saaduste, mille suhtes kohaldatakse ühenduse veterinaarnõudeid, liikumine üle piirijoone on keelatud. Selle keelu võib tühistada komisjoni otsusega, millega kehtestatakse kaubavahetusele kohaldatavad tingimused ning mis on vastu võetud vastavalt Euroopa Parlamendi ja nõukogu määruse (EÜ) nr 178/2002 artikli 58 lõikes 2 kirjeldatud menetlusele (.

(EÜT L 31, 1.2.2002, lk 1. „
(2)
Artikkel 6 asendatakse järgmisega:

„Artikkel 6

1.
Nõukogu direktiivi 69/169/EMÜ( ei kohaldata, kuid piirijoont ületavate isikute isiklikus pagasis sisalduvad kaubad on vabastatud kumuleeruvast käibemaksust ja aktsiisimaksust tingimusel, et neil puudub kaubanduslik iseloom ning et nende koguväärtus ei ületa 175 eurot inimese kohta. 
2.
Kumuleeruvast käibemaksust ja aktsiisimaksust vabastamise koguselisteks piirnormideks on kuni 200 sigaretti ja 1 liiter piiritusjooke.

3.
Lõikes 2 mainitud kaupadele rakenduvad vabastused ei kehti piirijoont ületavate isikute puhul, kes on nooremad kui 17 aastat.

4.
Lõikes 2 kehtestatud koguseliste piirnormide ulatuses ja võttes arvesse lõikes 3 sätestatud piiranguid, ei võeta lõikes 1 viidatud maksuvabastuse määramisel arvesse lõikes 2 loetletud kaupade väärtust.

( EÜT L 133, 4.6.1969, lk 6.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 


Nõukogu nimel 

eesistuja
�	ELT L 236, 23.9.2003, lk 955.


�	ELT L 236, 23.9.2003, lk 940.


�	ELT C , , lk .


�	ELT L 206, 9.6.2004, lk 51.





ET

 
ET

